# Amit nem tudunk az ókorból

# (rejtélyek, titkok, kutatásra váró problémák; internethasználatra épülő módszertani segédanyag)

# Biblia és történelem

|  |  |
| --- | --- |
| Összeállította: | Hubai Katalin |
| Évfolyam: | 9. (szakgimnázium) |

**Törikalauz leírás**

A hit- és erkölcstan-, magyar irodalom órákon kívül a történelemóra is lehetőséget ad a Biblia jobb megismerésére. A kerettanterv vonatkozó része szerint : „Az ismeretátadással azonos súllyal kell kezelni a tanulói képességek – az ismeretszerzés, tanulás; a kritikai gondolkodás; a kommunikáció; valamint az időben és térben való tájékozódás – fejlesztését, melyet kellően változatos tevékenységformák biztosításával lehet a leghatékonyabban elérni”. Ezért van nagy jelentősége a tanításban az önálló tanulói munkának, amelyet elsősorban csoportmunka keretében tudunk megvalósítani. Az alábbi két óraterv ebben segíthet nekünk. Az egyik óra a Biblia megismerésén túl segítheti annak szavahihetőségét erősíteni. A csoportmunka alkalmazása a tananyag feldolgozása közben sokféle képesség és készség fejlesztésére ad lehetőséget. A másik téma szükségességét az a tény veti fel, hogy a kerettanterv és a hozzá írt tankönyvek eleve azt feltételezik, hogy a középiskolába érkező diák tökéletesen elsajátította az általános iskolai történelem-tananyagot, és birtokában van a tantárggyal kapcsolatos képességeknek. Valójában szakgimnázium kilencedik osztályába érkezve e tudás és képességek csak minimális mértékével rendelkeznek a diákok. Nem egyszer az alapvető topográfiai és kronológiai ismeretekkel sem rendelkeznek (nem tudják felsorolni és megmutatni a kontinenseket, horribile dictu saját országunkat sem, és nincsenek tisztában az időszámítással, stb.) Így a szakgimnáziumi tanárok eleve hátránnyal indulnak gimnáziumi kollégáikkal szemben. A második, csoportmunkával dolgozó óra ezeket a hiányosságokat igyekszik pótolni.

**Fejlesztési célok:**

A tanulók tudjanak párhuzamot vonni a Biblia tartalma és az emberiség történelme között az ókorban. A zsidó nép történetének nyomon követése mellett lássák a nagy ókori keleti birodalmak kialakulását, működését és bukását. A tárgyalt korszak elemzése során fejlesszük kronológiai és topográfiai ismereteiket. Erősítsük meg a vaktérkép használatát munkájuk közben. Segítsük a Bibliában való eligazodási képességüket azzal, hogy nekik kell kikeresni a filmen látott prófétákról szóló idézeteket. Fejlesszük és gyarapítsuk a diákok kronológiai ismereteit, tudatosítsuk, hogy a jelenlegi időszámításunk alapja a keresztyén vallás. Mivel a tanóra csoportmunkára épül, sokat lendíthetünk az együttműködési képességeiken, fejlődhet az időbeosztási érzékük. A feladatok megoldása közben számos egyéb fejlesztés is megvalósítható (vizuális, megfigyelési, logikai stb.), és rendszerezhetik a kor művészettörténeti értékeit is. Nekik kell bebizonyítanunk, hogy a Biblia próféciái igazak, és a történelemkönyvek lapjai igazolják valóságtartalmukat. Lássák a diákok, hogy igenis létrejöttek azok a világbirodalmak, melyeknek létrejöttét és bukását is megjósolták az Ószövetség prófétái.

**Kerettantervi tematikai egység:** Az őskor és az ókori Kelet

*A témához kapcsolódó kerettanterv(ek) linkje(i)*:

kerettanterv.ofi.hu/20160825\_szakgimnazium.doc

**Kulcsszavak:** ókori Kelet, Biblia, ókori birodalmak, prófécia, zsidóság, monoteizmus, időszámítás, történelmi korszakok

**Tantárgyi kapcsolatok:**

|  |  |
| --- | --- |
| Előzetes ismeretek | Az általános iskola és a kilencedik osztályban eddig tanultak az ókori Kelet történelméből és kultúrájából |
| Földrajz | A keleti civilizációk színterei (Európa, Ázsia, Afrika), a vaktérkép használata |
| Irodalom | Bibliai és mitológiai történetek (kilencedik osztály) |
| Egyháztörténet | Általános iskolában és a kilencedik osztályban eddig tanultak hittanórán, illetve a hitoktatáson szerzett információk |

### Megfontolások az óra tervezésével kapcsolatosan, pedagógiai háttérinformációk

A világunk nagyobb értékválsággal küzd, mint valaha. A liberális eszmékkel azonosulva divat ma is támadni a keresztyén egyházakat, sőt magát a Bibliát is. Divat azokat a részeket citálni belőle, amelyek első hallásra hihetetlenek, és ezekkel igazolni a valóságtartalmát, szavahihetőségét bírálókat. A keresztyén középiskolákba érkező diákok között egyre kevesebb a rendszeres hitéletet gyakorló, ezért óriási szerepe van a kilencedik évfolyamon a Biblia és a keresztyén vallás alapjai megismerésének.

* A tanulói háttérismeretek különbözőségének figyelembevétele – sokan nem egyházi intézményből érkeztek!
* Tájékozódás a diákok bibliaismeretéről (hit- és erkölcstan tanároktól);
* Használtak-e már vaktérképet, ha nem, ennek előkészítése – esetleges együttműködés a földrajztanárokkal;
* A tanulók időszámítással kapcsolatos ismereteinek felmérése.

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Borhegyi Péter – Dr.Németh György: Történelem 9. tankönyv- FI 504010901/1
* Herbert Attila – Kampós András: Történelem munkafüzet 9. - FI 504010902/1
* John Bright: Izráel története, Református Kálvin Kiadó, Bp. 2001
* Herber Attila – Martos Ida – Moss László – Tisza László: Történelem II. Kr.e 500–K.r.u 1000-ig. Reáltanoda Alapítvány, Bp.1993
* Herber Attila – Martos Ida – Moss László – Tisza László: Történelem III. Kr.e 1000–1500-ig. Reáltanoda Alapítvány, Budapest, 1994.
* Hahn István: Naptári rendszerek és időszámítás, Gondolat Könyvkiadó, Budapest,1983

**Linkgyűjtemény:**

|  |  |
| --- | --- |
| Kép/térkép | Értékelő megjegyzések |
| [*https://www.google.hu/search?q=képek+az+ókori+keletről&tbm=isch&source=iu&ictx=1&fir=NNFwTUXR39LfnM%253A%252CjwP8ytmHoCALbM%252C\_&usg=\_\_8tNRvFk0kCt\_U1yLBIMU1aYcSCs%3D&sa=X&ved=0ahUKEwi2pZnhxa3cAhVIfywKHRhC*](https://www.google.hu/search?q=képek+az+ókori+keletről&tbm=isch&source=iu&ictx=1&fir=NNFwTUXR39LfnM%253A%252CjwP8ytmHoCALbM%252C_&usg=__8tNRvFk0kCt_U1yLBIMU1aYcSCs%3D&sa=X&ved=0ahUKEwi2pZnhxa3cAhVIfywKHRhC) | Számtalan jó minőségű kép nyomtatható innen, közöttük vannak a filmben látható képek is. |
| [*https://www.google.hu/search?q=vaktérkép+történelem+ókori+kelet&sa=X&biw=1440&bih=794&tbm=isch&source=iu&ictx=1&fir=hR-kfjkXoI25-M%253A%252CFm7txMHVLmwVEM%252C\_&usg=\_\_EYJYNsoz8*](https://www.google.hu/search?q=vaktérkép+történelem+ókori+kelet&sa=X&biw=1440&bih=794&tbm=isch&source=iu&ictx=1&fir=hR-kfjkXoI25-M%253A%252CFm7txMHVLmwVEM%252C_&usg=__EYJYNsoz8) | Az ókori keleti birodalmak térképeinek bemutatása mellett segíti az időbeli elhelyezést is. |

|  |  |
| --- | --- |
| Videó és animáció | Értékelő megjegyzések |
| [*https://www.youtube.com/watch?v=RnHr0o9KAXw&t=1670s*](https://www.youtube.com/watch?v=RnHr0o9KAXw&t=1670s) | A film a következő címmel elérhető a YouTube-on: A Biblia – Pontos történelem, megbízható prófécia. A 41 és fél perces film végigkíséri a próféták jóslatait a világ nagy birodalmaival kapcsolatosan. Megfelelő forráskritika alkalmazásával olyan módon vágtuk meg a filmet, hogy készült egy kb. 12 perces, kizárólag az ókori birodalmakról szóló film, amelynek megtekintése után interaktív feladatokat végeztek el a diákok.  A letölthető tartalmaknál található meg a lerövidített változata. |
| [*https://zanza.tv/irodalom/biblia/biblia*](https://zanza.tv/irodalom/biblia/biblia) | A Zanza. tv oldalán található film világnézetmentesen, de nagyon korrekt módon mutatja be a Bibliát ismeretátadási céllal a diákoknak. |
| [*https://www.youtube.com/watch?v=-0EPPf8upOs*](https://www.youtube.com/watch?v=-0EPPf8upOs) | Az előző filmhez hasonlóan ez a film is ismeretátadási célból készült az Ószövetségről – pedagógusoknak ajánlott. |

|  |  |
| --- | --- |
| Interaktív feladat | Értékelő megjegyzések |
| [*https://testline.hu/testquestion/view/134488*](https://testline.hu/testquestion/view/134488) | A lapon tanárok által szerkeszthető feladatsorokat találhatunk. |
| [*http://maczkoandras.uw.hu/tori/okori\_kelet.htm*](http://maczkoandras.uw.hu/tori/okori_kelet.htm) | Bár a portál általános iskolások oktatásához készült, ragyogóan felhasználható az interaktív feladat a szakgimnáziumi tanulók részére is. |
| [*http://tudasbazis.sulinet.hu/hu/tarsadalomtudomanyok/tortenelem/eletmodtortenet-oskor-es-okor/az-elet-keretei-az-okorban/az-okori-civilizaciok-anyagi-kulturaja*](http://tudasbazis.sulinet.hu/hu/tarsadalomtudomanyok/tortenelem/eletmodtortenet-oskor-es-okor/az-elet-keretei-az-okorban/az-okori-civilizaciok-anyagi-kulturaja) | Interaktív és egyéb szimulációk gyűjteménye az ókori Kelet kultúrájáról. |
| [*https://testline.hu/testquestion/list/C6MOB747*](https://testline.hu/testquestion/list/C6MOB747) | Interaktív összefoglaló feladatok az ókori Keletről. |

|  |  |
| --- | --- |
| Internetes tartalom vagy alkalmazás | Értékelő megjegyzések |
| [*https://player.nkp.hu/play/150940*](https://player.nkp.hu/play/150940)  [*https://player.nkp.hu/play/201994*](https://player.nkp.hu/play/201994)  [*http://refpedi.hu/lapozo/Oszov\_beliv\_2017\_1-112/*](http://refpedi.hu/lapozo/Oszov_beliv_2017_1-112/)  [*http://mek.oszk.hu/04700/04744/html/*](http://mek.oszk.hu/04700/04744/html/) | Az NKP portálról letölthető, OFI által kifejlesztett tankönyv. A témához tartozó oldalak száma: 13–18. A jelenleg forgalomban lévő tankönyvek közül még ez a legelfogadhatóbb a szakgimnáziumok tanulóinak számára információmennyiség és áttekinthetőség szempontjából.  Az NKP portálról letölthető, az OFI által kifejlesztett újgenerációs munkafüzet. A témához tartozó oldalak száma: 8–16. A feladatok megoldása támpontot és segítséget ad a csoportmunka megvalósításához.  Az RPI portáljáról letölthető, kilencedik osztályosok által használt hittankönyv, amely pontos ismereteket ad érthető módon a Biblia Ószövetségéről.  Pedagógusoknak ajánlom Hahn István Naptári rendszerek és időszámítás című művét, mely pontos és érdekes eligazodást tesz lehetővé az idő és időszámítás témájában. |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb ) | Értékelő megjegyzések |
| *Tori\_9\_evf\_20\_tmcs\_HK\_sanyag14.mp4*  *Tori\_9\_evf\_20\_tmcs\_HK\_sanyag10.docx*  *Tori\_9\_evf\_20\_tmcs\_HK\_sanyag12.docx*  *Tori\_9\_evf\_20\_tmcs\_HK\_sanyag6.docx*  *Tori\_9\_evf\_20\_tmcs\_HK\_sanyag5.docx*  *Tori\_9\_evf\_20\_tmcs\_HK\_sanyag11.docx*  *Tori\_9\_evf\_20\_tmcs\_HK\_sanyag9.docx*  *Tori\_9\_evf\_20\_tmcs\_HK\_sanyag12.docx*  *Tori\_9\_evf\_20\_tmcs\_HK\_sanyag1.docx*  *Tori\_9\_evf\_20\_tmcs\_HK\_sanyag2.docx*  *Tori\_9\_evf\_20\_tmcs\_HK\_sanyag3.docx*  *Tori\_9\_evf\_20\_tmcs\_HK\_sanyag4.docx* | A Biblia – Pontos történelem, megbízható prófécia című film lerövidített változata. Óraterv ( óravázlat) I. Biblia és történelem  Óraterv I. Biblia és történelem – képek  Óraterv I. Biblia és történelem – feladatok  Óraterv I. Biblia és történelem – teszt  Óraterv I. Biblia és történelem – az ókori Kelet vaktérképe  Óraterv II. Időszámítás  Óraterv II. Időszámítás – képek  Óraterv II. – Hahn István: Naptári rendszerek és időszámítás-részletek csoportonként. |

